স্টাফ রিপোর্টার ॥ সারা দেশের মতো বরিশালেও চলছিল তিন দিনব্যাপী চতুর্থ জাতীয় উন্নয়ন মেলা। বৃহস্পতিবার (৪ অক্টোবর) সকালে ভিডিও কনফারেন্সের মাধ্যমে প্রধানমন্ত্রী শেখ হাসিনা এ মেলার উদ্বোধন করেন। নগরীর শহীদ আবদুর রব সেরনিয়াবাত আউটার স্টেডিয়ামে জেলা প্রশাসনের উদ্যোগে উন্নয়ন মেলার আয়োজন করা হয়। তিন দিনব্যাপী চতুর্থ জাতীয় উন্নয়ন মেলা সমাপ্ত হয় গতকাল। তিন দিনের মেলায় সরকারি-বেসরকারি মিলিয়ে দুইশ স্টল অংশ নিয়েছিল। এসব স্টল থেকে স্ব স্ব দপ্তরের কর্মকা-, নাগরিক সেবা, পরিকল্পনা ইত্যাদি সম্পর্কে গ্রহীতাদের বিস্তারিত সেবা দেয়া হয়েছে। উন্নয়ন মেলায় বরিশাল গণপূর্ত বিভাগের একটি স্টলও দেয়া হয়েছিল। গণপূর্ত বিভাগের অতিরিক্ত প্রধান প্রকৌশলী, তত্ত্বাবধায়ক প্রকৌশলী, নির্বাহী প্রকৌশলী, উপ-বিভাগীয় প্রকৌশলীগণ ও উপ-সহকারী প্রকৌশলীদের একান্ত সহযোগিতায় ঠিকাদার মেহেদী হাসান সুমন’র অকান্ত কঠোর পরিশ্রম ও প্রচেষ্টায় গণপূর্ত বিভাগের স্টলটি সবচেয়ে সুন্দর ও দৃষ্টিনন্দিত হয়েছিল এবং সকল শ্রেণির মানুষের কাছে বেশ প্রশংসিতও হয়েছে। প্রতিদিন বিকেল ৩টা থেকে রাত ৯টা পর্যন্ত সব দর্শনার্থীর জন্য উন্মুক্ত ছিল এ মেলা। পাশাপাশি প্রতিদিন মেলা প্রাঙ্গণে সেমিনার, বিষয়ভিত্তিক রচনা প্রতিযোগিতা ও সাংস্কৃতিক অনুষ্ঠান, চিত্রাঙ্কন প্রতিযোগিতা, দেশীয় খেলাধুলার আয়োজন করা হয়েছিল। তিন দিনব্যাপী চতুর্থ জাতীয় উন্নয়ন মেলা সমাপ্ত হয় গতকাল।